alexandrainst/scandi-wiki huggingface dataset:
Eiði (þorp)

Eiði er þorp á Eysturoy í Færeyjum. Sveitarfélagið Eiði spannar bygðirnar Eiði, Ljósá og Svínáir. Þar búa 679 manns þar af 617 á Eiði (2015).
Á Eiði er fiskvinnsla og eru 5 fiskiskip í þorpinu og fleiri smábátar. Eiðisvatn og fjallið Eiðiskollur (343 m.) eru nálægt staðnum. Drangana Risinn og Kellingin má sjá af Eiðiskolli sem og Slættaratind, hæsta fjall eyjanna. Byggðasafn er í bænum og er kirkjan frá 1881.

Heimildir
Danska Wikipedia
Færeyska Wikipedia
Skoðað 12. apríl, 2017

Þéttbýlisstaðir í Færeyjum
Leirvík (Færeyjar)

Leirvík er þorp á Eysturoy í Færeyjum. Íbúar voru 898 árið 2015. Leirvík er í námunda við Norðeyjagöngin en áður var ferja til Klakksvíkur. Listasafn, bátasafn og keiluhöll eru í bænum. Þorpið er hluti af sveitarfélaginu Eystur.

Heimildir
Danska Wikipedia
Færeyska Wikipedia
Skoðað 12. apríl, 2017

Þéttbýlisstaðir í Færeyjum
Þvereyri

Þvereyri (færeyska: Tvøroyri) er þorp á Suðurey í Færeyjum með um 850 íbúa. Fiskvinnsla er ein mikilvægasta atvinnugreinin þar. Í bænum eru söfnin Tvøroyrar Bygda og Sjósavn og Gallarí Oyggin. Árlega í lok júní fer fram hátíðin Jóansøka sem svipar til Ólafsvöku. Elsta knattspyrnufélag Færeyja var stofnað í bænum árið 1892; TB Tvøroyri. Daglega eru ferjusiglingar milli Þórshafnar og Þvereyrar. Trongisvágur er þorp sem er samvaxið Þvereyri.

Stjórnmálamaðurinn Jóannes Eidesgaard er fæddur í bænum.

Heimild

Þéttbýlisstaðir í Færeyjum
Miðvágur

Miðvágur er þorp á eyjunni Vágar í Færeyjum og hluti af sveitarfélaginu Vágur. Íbúar eru 1.035 (2014). Fiskiðnaður er helsta atvinnugreinin. 

Í kirkjugarðinum í liggja breskir hermenn sem létust í seinni heimsstyrjöld. En það er stríðssafn í bænum. Fornt torfhús; Kálvalíð er í Miðvági og er það sennilega frá miðöldum. Í dag er það safn.

Miðvágur, Sandavágur og Sørvágur deila sumarhátíðinni vestanstevna í júlí sem svipar til Ólafsvöku.
Knattspyrnufélagið MB (Miðvágs Bóltfelag) og róðrarfélagið Miðvágs Róðrarfelag eru helstu íþróttafélögin.

Heimild

Þéttbýlisstaðir í Færeyjum
Strandsmári

Strandsmári, eða Trifolium fragiferum, er fjölær smári upprunninn í Evrópu, Asíu og hluta Afríku. Hann finnst annarsstaðar, svo sem hlutum Norður Ameríku sem innflutt tegund.

Lýsing
Þetta er jarðlæg jurt sem breiðist út með jarðrenglum og myndar þétta breiðu. Blöðin eru samsett, hvert með þremur tenntum smáblöðum að 2 til 2,5 sm löng. Blómskipunin er kúla af blómum um sentimeters löngum fyrst eftir blómgun. Blómskipunin stækkar í tvo sentimetra eftir því sem fræbelgurinn þroskast, krónublöðin verða þunn og uppblásin, loðin og bleikleit að lit svo þau líkjast jarðarberjum eða hindberjum, sem er ástæða nafns hans á erlendum málum, sem og fræðiheiti.

Nytjar
Hann er einnig ræktaður sem þekjujurt (cover crop) og fyrir hey og sem grænn áburður, og sem býflugnaplanta. Hann er góður sem þekjujjurt á svæðum sem flæðir gjarnan yfir og með jarðvegsseltu. Hann er þekktur sem illgresi á sumum svæðum.

Tilvísanir

Ytri tenglar
Jepson Manual Treatment
Washington Burke Museum 
Photo gallery
Den virtuella floran - smultronklöver

Ertublómaætt
Smárar
Niturbindandi plöntur
Smákollasmári

Smákollasmári eða Trifolium microcephalum. 

Hann er upprunninn frá vesturhluta Norður Ameríku, frá suður Alaska og British Columbia til Kalíforníu, Montana, Arizona, og Kaliforníuflóa, .þar sem henn vex í margs konar búsvæðum, jafnvel algengur á sumum svæðum. Hann þrífst vel á röskuðum svæðum og getur orðið illgresi við vegkanta.

Lýsing
Trifolium microcephalum er einær, jarðlægur til uppréttur (20 til 40 sm hár). Hann er hærður. Blöðin eru skift, smáblöðin eru að 2 sm löng og með sýlda enda, og burst-ydd axlablöð (stipule). 

Blómskipunin er ekki meir en sentimeters breitt. Blómkrónan er bleikleit eða fjóluleit og er 4 til 7 mm að lengd.

Tilvísanir

Ytri tenglar
 Calflora Database: Trifolium microcephalum (Hairy clover,  Maiden clover, Small headed clover)
Jepson Manual eFlora (TJM2) treatment of Trifolium microcephalum
Burke Museum, University of Washington 
 UC CalPhotos gallery: Trifolium microcephalum

Ertublómaætt
Smárar
Niturbindandi plöntur
Trifolium brandegei

Trifolium brandegei er jarðlægur smári sem var lýst af Sereno Watson. Trifolium brandegei er í ertublómaætt. Engar undirtegundir eru skráðar í Catalogue of Life..

Hann vex í Norður Ameríku. 

Trifolium brandegei líkist mjög Trifolium dasyphyllum.

Tilvísun 

Ertublómaætt
Smárar
Niturbindandi plöntur
Þóroddur Guðmundsson

Þóroddur Guðmundsson frá Sandi (18. ágúst 1904 – ) var ljóðskáld, ljóðaþýðandi og smásagnahöfundur.

Æviágrip 
Þóroddur fæddist á Sandi í Aðaldal í Suður-Þingeyjarsýslu. Hann var sonur Guðmundar Friðjónssonar, skálds, og konu hans, Guðrúnar Lilju Oddsdóttur. Þóroddur lauk prófi frá héraðsskólanum á Laugum vorið 1926. Búfræðingur frá Kalnesi í Noregi varð hann 1929. Í Kennaraháskólanum í Kaupmannahöfn stundaði hann síðan nám í landafræði, dýrafræði, grasafræði og jarðfræði, og lauk íslensku kennaraprófi árið 1935. Þóroddur stundaði nám við Trinity College í Dublin í enskum bókmenntum 1948–1949. Hann var kennari við ýmsa framhaldsskóla og einnig skólastjóri Héraðsskólans á Reykjanesi við Ísafjarðardjúp. Sigurður Einarsson í Holti sagði að Þóroddur hafi verið: „… þjálfaður í háskóla tungunnar hjá föður sínum, sem einhver var orðsnjallastur í máli allra sinna samtíðarmanna …“

Þóroddur Guðmundsson ritaði ljóð og smásögur, ferðasögur auk margra ritgerða og greina. Hann stundaði einnig ritstjórn og útgáfu og tók þátt í félagsstörfum á vegum Félags íslenskra rithöfunda. Fyrsta bók Þórodds kom út árið 1943, smásagnasafnið Skýjadans. Síðan komu ljóðabækur, ferðasaga, þýðingar auk fleiri smásagna. Sigurður Einarsson segir ennfremur um þýðingar Þórodds: „Þær einkennast af næmri innlifun, hagleik og öruggu valdi á tungunni …“ Þóroddur Guðmundsson starfaði ásamt ritstörfum við kennslu mest af sinni ævi og kenndi hann til ársins 1972.

Verk

Bækur 
 Skýjadans (1943)
 Villiflug: ljóð (1946)
 Guðmundur Friðjónsson : ævi og störf (1950)
 Anganþeyr: ljóð (1952)
 Úr vesturvegi: ferðasaga frá Bretlandi og Írlandi (1953)
 Sefafjöll: frumort og þýdd ljóð (1954)
 Í Skálholti (1957)
 Söngvar sakleysisins og Ljóð lífsreynslunnar: tveir ljóðaflokkar / William Blake (1959)
 Sólmánuður: ljóð (1962)
 Þýdd ljóð frá tólf löndum (1965)
 Að heiman og heim: endurminningar Vestur-Íslendings / Friðgeir H. Berg (1968)
 Leikið á langspil: ljóð (1973)
 Gotlensk ljóð / Gustaf Larsson (1975)
 Húsfreyjan á Sandi: Guðrún Oddsdóttir (1976)
 Ljóðaþýðingar frá Norðurlöndum (1980)

Tilvísanir 

Íslenskir rithöfundar
Sørvágur

Sørvágur eða Seyrvágur er þorp á eyjunni Vágar í Færeyjum og hluti af sveitarfélaginu Vágur. Íbúar voru tæp 1000 árið 2013. Fyrsta fiskiverksmiðja eyjanna var byggð þar árið 1952. Nálægt bænum er millilandaflugvöllur Færeyja: Vágaflugvöllur

Bæirnir Miðvágur og Sandavágur deila sumarhátíðinni vestanstevna með Sörvági í júlí. Henni svipar til Ólafsvöku .

Heimild

Þéttbýlisstaðir í Færeyjum
Paul Scholes

Paul Scholes (fæddur 16. nóvember 1974) eru enskur fyrrum atvinnumaður í knattspyrnu og núverandi álitsgjafi fyrir sjónvarpsstöðina BT Sport. Scholes lagði skóna á hilluna árið 2013 og hafði þá leikið með knattspyrnufélaginu Manchester United allan sinn atvinnumannaferil. Hann er einn sigursælast knattspyrnumaður í sögunni með samtals 25 titla að baki, þar af 11 Englandsmeistaratitla og tvo meistaradeildartitla.

Enskir knattspyrnumenn
David de Gea

David de Gea Quintana (fæddur 7. nóvember 1990) er spænskur atvinnumaður í knattspyrnu sem spilar sem markmaður með enska knattspyrnufélaginu Manchester United og spænska landsliðinu í knattspyrnu.

De Gea fæddist í Madrid og hóf feril sinn með Atlético Madrid aðeins 13 ára gamall. Hann lék sinn fyrsta leik fyrir félagið árið 2009 og hjálpaði liði sínu að vinna bæði Evrópubikarinn og Ofurbikarinn árið 2010. Frammistaða hans vakti athygli Manchester United og var hann keyptur þangað í júní 2011 fyrir 17,8 milljónir punda.

Síðan hann gekk til liðs við United hefur De Gea spilað um 400 leiki og unnið ensku úrvalsdeildina, enska bikarinn, enska deildabikarinn og þrisvar sinnum enska samfélagsskjöldinn. Hann er í 10. sæti yfir að halda hreinu í úrvalsdeildinni.

De Gea var fyrirliði spænska U-21 landsliðsins sem sigraði evrópukeppnina árið 2011 og 2013 og keppti einnig á sumarólympíuleikunum 2012. Hann lék sinn fyrsta leik fyrir aðallið Spánar árið 2014 og var valinn í leikmannahóp fyrir heimsmeistaramótið 2014.

Spænskir knattspyrnumenn
Gunnar G. Schram

Gunn­ar G. Schram (20. febrúar 1931- 29. ágúst 2004) var laga­pró­fess­or við Háskóla Íslands og fyrr­ver­andi alþing­ismaður.

Gunnar fæddist á Akureyri og lauk stúdentsprófi frá Menntaskólanum á Akureyri árið 1950 og lög­fræðiprófi frá Há­skóla Íslands árið 1956. Hann stundaði framhaldsnám í þjóðarétti við Max Planck-stofn­un­ina í Heidel­berg í Þýskalandi 1957–1958 og við Cambridge-háskóla í Englandi, Sidney Sus­sex Col­l­e­ge 1958-1960. Hann lauk doktors­prófi í þjóðarétti við Cambridge árið 1961.

Gunnar varð lektor við lagadeild Háskóla Íslands árið 1970 og var skipaður prófessor árið 1974, starfi sem hann gegndi til ársins 2001. Gunn­ar var einnig blaðamaður á Morg­un­blaðinu á há­skóla­ár­un­um og frá 1956-1957. Hann var rit­stjóri Vís­is 1961-1966. Gunn­ar réðst til starfa í ut­an­rík­is­ráðuneyt­inu1966 þar sem hann var deild­ar­stjóri ásamt því að vera ráðunaut­ur í þjóðarétti. Hann var ráðunaut­ur stjórn­ar­skrár­nefnd­ar 1975-1983. Gunn­ar var kjör­inn alþing­ismaður fyr­ir Sjálf­stæðis­flokk­inn í Reykja­nes­kjör­dæmi 1983-1987 og varaþingmaður 1987-1991.

Helstu rit 

 1969 Lögfræðihandbókin: meginatriði persónu-, sifja- og erfðaréttar, með skýringum fyrir almenning
 1970 Læknar segja frá : úr lífi og starfi átta þjóðkunnra lækna
 1971 Tryggingahandbókin : meginatriði löggjafarinnar um almannatryggingar og hinar frjálsu tryggingar
 1975 Auðlindalögsagan, landgrunnið og mengun hafsins : þrír fyrirlestrar um hafréttarmálin á vettvangi Sameinuðu þjóðanna
 1977 Um endurskoðun stjórnarskrárinnar
 1985 Umhverfisréttur : um verndun náttúru Íslands
 1988 Verndun hafsins : hafréttarsáttmálinn og íslensk lög
 1994 Starfshættir Alþingis: handrit til kennslu við lagadeild Háskóla Íslands
 1997 Stjórnskipunarréttur
 2001 Hafréttur

Tengill 
 Æviágrip á heimasíðu Alþingis

Alþingismenn
Þingmenn Sjálfstæðisflokksins
Íslenskir lögfræðingar
Íslendingar sem gengið hafa í Cambridge-háskóla
Prófessorar við Háskóla Íslands
Fólk dáið árið 2004
Trifolium eximium

Trifolium eximium

 er smári sem var lýst af Dc.. Trifolium eximium er í ertublómaætt. Engar undirtegundir eru skráðar í Catalogue of Life.

Tilvísun 

Ertublómaætt
Smárar
Niturbindandi plöntur
Trifolium cyathiferum

Sytrusmári eða Trifolium cyathiferum er tegund af smára frá Norður Ameríku.

Útbreiðsla
Sytrusmári vex í vesturhluta Norður Ameríku, og er útbreiðslan frá Alaska og Yukon, um Pacific Northwest til Kaliforníu, Utah, og Montana.  Sem dæmigerða staðsetningu, er hann á strandfjallgörðum Kaliforníu [(California Coast Ranges) svo sem á Ring Mountain, California, þar sem hann finnst með Trifolium willdenovii.

Hann er yfirleitt vor-rökum dölum, "chaparral", og skógar búsvæðum, neðan 2500 metra hæð yfir sjávarmáli.

Lýsing
Trifolium cyathiferum er lágvaxin, 10 til 35 sm, einær jurt. 

Blómskipunin er margblóma og skálarlaga. Blómin eru hvít til gul með bleikum enda. Blómgunartímabilið er frá maí til ágúst.

Tilvísanir

Ytri tenglar
Calflora Database: Trifolium cyathiferum (Bowl clover, Cup clover)
 Jepson Manual eFlora (TJM2) treatment of Trifolium cyathiferum
USDA Plants Profile for Trifolium cyathiferum (cup clover) 
University of Washington Burke Museum 
UC CalPhotos gallery: Trifolium cyathiferum

Ertublómaætt
Smárar
Niturbindandi plöntur
Vinstur

Vinstur er eitt af fjórum hólfum í maga jórturdýra, hin verandi vömb, keppur og laki.
Palaíska

Palaíska er útdautt indóevrópskt tungumál af grein anatólískra tungumála. Nafn tungumálsins kemur úr hittísku palaumnili og þýðir "af fólkinu frá Pala". Pala var mjög líklega í norðvestan við aðalsvæði Hittíta. Talið er að hætt hafi verið að nota tungumálið í daglegu tali á 15. öld f.Kr. Palaíska var frekar dæmigert indóevrópskt tungumál.

Indóevrópsk tungumál
Kasjkaí

Kasjkaí eða Qashqai er tyrkískt mál af grein ógúsmála. Tungumálið er talað af Kasjkaífólkinu, sem býr á Fars-svæðinu í suður Íran. Talið er að um 950.000 manns hafi tungumálið að móðurmáli. Kasjkaí er skrifað með arabísku letri.
Steinsmárar

Melilotus, eða steinsmárar er ættkvísl í í ertublómaætt (ásamt Trifolium (smárar)). Upphaflega frá Evrópu og Asíu, finnast þeir nú um mestallann heiminn.

Erlendis er hann oft nefndur eftir sætum ilmi hans, sem kemur vegna coumarins í honum. Coumarin, þrátt fyrir að hafa sætan ilm af heyi og nýslegnu grasi, er með bitru bragði, og sem slíkt, ver steinsmárann að einhverju leyti fyrir að að vera étinn. Sveppir (meðtaldir Penicillium, Aspergillus, Fusarium, og Mucor) geta umbreytt coumarini í dicoumarol, eitruðu "anticoagulant". Einnig, að  dicoumarol finnst í rotnandi steinsmára. og var orsök svonefnds "sweet-clover disease", þekktum í nautgripum síðan um 1920.  Nokkur afbrigði af steinsmára hafa verið þróuð með lágu coumarin magni sem eru öruggari til beitar og fóðurs..

Nytjar
Melilotus, eru oft notaðir sem grænn áburður, og eru þá plægðir ofan í jarðveginn til að auka nitur og lífrænt magn í homum. Hann er sérstaklega verðmætur í þungum jarðvegi vegna djúpstæðra róta.  Hinsvegar getur hann brugðist ef jarðvegurinn er of súr.

Melilotus tegundir eru étnar af lirfum sumra Lepidoptera tegunda, svo sem af ættkvíslinni Coleophora, til dæmis C. frischella og C. trifolii.

Tegundir 
Ættkvíslin Melilotus hefur nú nítján viðurkenndar tegundir:

 Melilotus albus Medik. 
 Melilotus altissimus Thuill. 
 Melilotus dentatus (Waldst. & Kit.) Pers.
 Melilotus elegans Salzm. ex Ser.
 Melilotus hirsutus Lipsky
 Melilotus indicus (L.) All. 
 Melilotus infestus Guss.
 Melilotus italicus (L.) Lam.
 Melilotus macrocarpus Coss. & Durieu
 Melilotus officinalis (L.) Lam. 
 Melilotus polonicus (L.) Desr.
 Melilotus segetalis (Brot.) Ser.
 Melilotus siculus (Turra) B. D. Jacks.
 Melilotus speciosus Durieu
 Melilotus spicatus (Sm.) Breistr.
 Melilotus suaveolens Ledeb.
 Melilotus sulcatus Desf. 
 Melilotus tauricus (M. Bieb.) Ser.
 Melilotus wolgicus Poir.

Tilvísanir

Ertublómaætt
Steinsmárar
Niturbindandi plöntur
Larix potaninii

Larix potaninii

 er tegund sem var lýst af Alexander Feodorowicz Batalin. Larix potaninii er tegund af berfrævingum í ættkvíslinni Larix. IUCN skráir tegundina sem kröftuga á heimsvísu.

Undirtegundir 

Tegundin skiftist í eftirfarandi undirtegundir:

 L. p. chinensis
 L. p. himalaica
 L. p. macrocarpa
 L. p. potaninii

Myndir

Tilvísanir

Lerki

Þallarætt
Niturbinding

Niturbinding er ferli þar sem tiltölulega óvirkt nitur er tekið úr lofti og umbreytt í líffræðilega nytsöm efnasambönd eins og ammoníum, nítrat og nituroxíð (NOx).

Í náttúrunni er niturbinding framkvæmd af nokkrum mismunandi örverum, svo sem Actinobacteria og blágerlum. Plöntur geta ekki bundið nitur sjálfar, en margar plöntutegundir eru í samlífi með niturbindandi örverum. Þær þekktustu eru smárar (Trifolium), sem mynda hnýði á rótunum, þar sem þeir hýsa bakteríur, sem mynda nothæf nitursambönd. Á þennan hátt eru belgjurtir sjálfbærar með nitur, en þar sem þær tapa allmiklu vegna óþéttleika í rótarkerfinu, auðga þær einnig nágrenni sitt. Það eru einnig jurtir í öðrum ættum, sem hafa samsvarandi samlífi (sjá hér fyrir neðan). Einnig eru nokkrar fléttur með samlífi við niturbindandi cyanobakteríur.

Síðan Justus von Liebig fann upp tilbúinn áburð (sjá urea) hafa menn þekkt til niturframleiðslu. Framleiðsla á nituráburður er í dag svo mikil, að það er mesta uppspretta köfnunarefnis upptöku í öllu lífríkinu.

Niturbindandi örverur 
 Blágerlar (Cyanobakteríur)
 Rhizobium
 Chlorobiaceae
 Frankia

Plöntur með samlífi við niturbindandi örverur, sem eru ekki belgjurtir 

Það eru einnig nokkur niturbindandi samlífi sem eru með cyanobacteríur (svo sem Nostoc):
 Sumar fléttur,svo sem Lobaria og Peltigera
 Azolla tegundir
 Cycas (Köngulpálmar)
 Gunnera

Tilvísanir

Heimildir 
 Dieter Heinrich, Manfred Hergt (1992). Munksgaards atlas – økologi. København: Munksgaard. ISBN 87-16-10775-6.
 The Microbial World: The Nitrogen cycle and Nitrogen fixation

Ytri tenglar 
 David Dalton (Reed College): Kvælstoffiksering 
 Vânia C. S. Pankievicz, Fernanda P. do Amaral, Karina F. D. N. Santos, Beverly Agtuca, Youwen Xu, Michael J. Schueller, Ana Carolina M. Arisi, Maria. B.R. Steffens, Emanuel M. de Souza, Fábio O. Pedrosa, Gary Stacey og Richard A. Ferrieri: Robust biological nitrogen fixation in a model grass-bacterial association, i The Plant Journal, 2015, 81, 6 side 907 (Kvælstoffiksering sporet ved hjælp af N13)
Orralauf

{{Taxobox
| name = 
| status = 
| image = Yellow Dryad (3815981059).jpg
| image_caption = 
| regnum = Jurtaríki (Plantae)
| divisio = Dulfrævingar (Magnoliophyta)
| classis = Tvíkímblöðungar (Magnoliopsida)
| ordo = Rósaættbálkur (Rosales)
| familia = Rósaætt (Rosaceae)
| genus = Rjúpnalauf (Dryas)
| species = D. drummondii
| taxon = Dryas drummondii
| taxon_authority = Richards. ex Hook.
| range_map = Dryas drummondii distribution.svg
| range_map_caption = Útbreiðslusvæði
| image2 = 
| image2_caption = 
| synonyms = Dryadaea drummondii (Richardson ex Hook.) Kuntze
}}

Orralauf (fræðiheiti: Dryas drummondii) er holtasóleyjartegund sem var lýst af Richards og Hooker. Hún er í rósaætt.World Plants: Synonymic Checklists of the Vascular Plants of the World Hún vex í norðarlega í Norður Ameríku; frá Alaska til Nýfundnalands, suður til Montana.
Hún getur myndað sambýli með niturbindandi örverum.

 Lýsing 
Hún líkist Holtasóley, nema að hún er hávaxnari og með gul blóm.

 Undirtegundir 
Tegundin skiftist í eftirfarandi undirtegundir:
 D. d. eglandulosa D. d. tomentosa''

Hún myndar blendinginn "Dryas × lewinii" með Dryas integrifolia, og "Dryas × suendermannii" með rjúpnalaufi.

Myndir

Tilvísanir 

Rósaætt
Niturbindandi plöntur
Naflagras

Naflagras (Koenigia islandica) er einær jurt sem var lýst af Carl von Linné. Naflagras er í Polygonaceae. Engar undirtegundir eru skráðar í Catalogue of Life.

Útbreiðsla og búsvæði 
Búsvæði tegundarinnar er í votlendi á fjöllum (mýrar, strendur, snjódældir). Hún er í Norður Evrópu (Ísland, Noregi, Svíþjóð, Finnlandi og norðurhluta Bretlands), Norður Ameríku ( Alta., B.C., Man., Nfld. and Labr. (Labr.), N.W.T., Nunavut, Ont., Que., Yukon; Alaska, Colo., Mont., Utah, Wyo), Grænlandi, Suður Ameríku (Argentínu og Chile), og austur Asíu.

Samkvæmt finnska "rödlistan" er tegundin í útrýmingarhættu Finnlandi. Tegundin er ekki í útrýmingarhættu í Svíþjóð, eða Noregi. 

Naflagras er algengt á Íslandi.

Ytri tenglar 
Dvärgsyra Den virtuella floran

Tilvísanir 

Plöntur á Íslandi
Tegundir nefndar eftir Íslandi
Labrador hundar

Labrador hundur, labrador retriever eða bara labrador (stundum kallaður „labbi“) er afrigði af hundi. Labrador er vinsælasta hundakynið bæði í Bandaríkjunum og Bretlandi (miðað við fjölda skráðra eigenda) en nýtur einnig mikilla vinsælda víða annars staðar. Labrador hundar eru vingjarnlegir, greindir, leiknir og geðgóðir. Þeir eru bæði prýðilegir fjölskylduhundar og vinnuhundar. Labrador hundar eru meðal þeirra hunda sem eru hvað fljótastir að læra. Þeir eru einnig þekktir fyrir að vera sundelskir, enda upphaflega ræktaðir til þess að sækja bráð skotveiðimanna í vatn og til brúks á andaveiðum. Þeir voru fyrst ræktaðir á 19. öld

Stærð 
Labrador hundar eru stórir hundar. Rakkar vega yfirleitt um 27-36 kg en tíkur um 23-32 kg.

Tengill 
 

Byssuhundar
Hundategundir
Veiðihundar
Vinnuhundar
Eysturoyargöngin

Eysturoyargöngin eða Austureyjargöngin (færeyska: Eysturoyartunnilin) eru neðarsjávargöng frá Straumeyjar til Austureyjar í Færeyjum. Göngin hefjast við Hvítanes norðaustur af Tórshavn en skiptast í tvennt þegar komið er inn Skálafjörð og liggja göng til austur og vesturstranda fjarðarins. Göngunum seinkaði vegna efnahagskreppunnar árið 2008 og pólitískra deilna varðandi fyrirtæki sem standa áttu að göngunum.

Vinna við göngin hófst í febrúar 2017 (en vegagerð árið 2016) og voru verklok árið 2020, opnun var í desember það ár. Göngin eru 11,240 kílómetrar að lengd. Teknir verða vegtollar til að fjármagna göngin. Akstursvegalengd frá Tórshavn til byggðanna Runavík/Strendur styttist úr 55 kílómetrum í 17 kílómetra. Í göngunum er hringtorg og er listaverk á því miðju eftir Trónd Patursson.

Heimild

Jarðgöng í Færeyjum
Sandeyjargöngin

Sandeyjargöngin (færeyska: Sandoyartunnilin) eru fyrirhuguð neðansjávargöng milli Sandeyjar og Straumeyjar. Lengd verður 10.6 kílómetrar. Gröftur hófst árið 2019 og fyrirhugað erfyrirhugað  að opna göngin árið 2023.

Heimild

Jarðgöng í Færeyjum
Sandoy
Runavík

Runavík er  þéttbýlisstaður í Skálafirði á Austurey í Færeyjum. Þorpið er það yngsta í Skálafirði en elstu hús eru frá 1916. Íbúar eru 531 talsins (2015). 

Höfnin í Runavík er mikilvæg höfn í Færeyjum. Fiskiskip, vöruflutningaskip og skemmtiferðaskip leggjast þar að.

Í bænum er góð íþróttaaðstaða; fótboltavöllur, íþrótta og fimleikahöllin Bylgjan. Íþróttafélög eru: fótbóltsfelagið NSÍ (Nes Sóknar Ítróttarfelag), badmintonfelagið Nápur, hondbóltsfelagið Tjaldur og Bogaskjótingarfelagið Ørvur. Skátafélagið KFUM Skótarnir er þar einnig.

Heimildir

Færeyska Wikipedia
Skoðað 18. apríl, 2017

Þéttbýlisstaðir í Færeyjum
Syðrugøta

Syðrugøta eða Gøta er þéttbýlisstaður á Austurey í Færeyjum. Þorpið hefur verið í byggð frá víkingatíð sem og nágrannabyggðirnar Við Gøtugjógv og Norðragøta. Er staðurinn talinn elstu merki um byggð á eyjunum og Þrándur í Götu talinn hafa búið þar. Íbúafjöldi er 409 (2015). Útgerðarfélagið Varðin í Gøtu er helsti atvinnuveitandinn. 

Söngkonan Eivör Pálsdóttir ólst upp í bænum. Tónleikahátíðin G! Festival hefur verið haldin í bænum frá því rétt eftir aldamót.

Heimild

Þéttbýlisstaðir í Færeyjum
Norðragøta

Norðragøta eða Gøta er þéttbýlisstaður á Austurey í Færeyjum. Íbúar eru 614 (2015). Bærinn er rétt austur af nágrannabyggðunum Syðrugøta og Við Gøtugjógv. Byggðarsafnið Gøtu Fornminnisavn sem inniheldur gamla húsið Blásastovu er í bænum. Viðarkirkja bæjarins er frá árinu 1833. 

Knattspyrnufélagið Víkingur Gøta hefur aðstöðu í bænum.

Heimild

Þéttbýlisstaðir í Færeyjum